[image: image1.png]ROMANIA




Parlamentul României

Camera Deputaţilor
PAGE  

Comisia pentru muncă şi 










Comisia juridică, de disciplină 
şi protecţie socială











imunităţi
	Bucureşti,
	20 martie 2017

	Nr.
	4c-7/1041 

	Bucureşti,
	20 martie 2017

	Nr.
	4c-11/1622 


RAPORT  COMUN

asupra proiectului de Lege pentru completarea art.9 al Titlului XI din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială şi Comisia juridică, de disciplină şi imunităţi au fost sesizate, prin adresa nr. PLx 896/2015 din 21 decembrie 2015, cu dezbaterea pe fond a proiectului de Lege pentru completarea art.9 al Titlului XI din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente.
La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.1025/01.10.2015)

· avizul favorabil al Comisiei pentru buget, finanţe şi bănci (nr.4c-2/1132/08.03.2016)

· avizul favorabil al Comisiei pentru agricultură, industrie alimentară şi servicii specifice (nr.4c-4/17/01.02.2016)

· punctul de vedere, negativ, al Guvernului (nr.1769/11.11.2015).

Proiectul de lege are ca obiect de reglementare completarea art.9 al Titlului XI din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, intervenţiile legislative vizând, potrivit Expunerii de motive, acordarea continuităţii în statutul de rentier agricol beneficiarilor de rentă agricolă a căror pensie de invaliditate devine pensie de limită de vârstă.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

În conformitate cu prevederile Regulamentului Camerei Deputaţilor, Comisiile au dezbătut proiectul de lege în şedinţe separate.
La şedinţa Comisiei juridice de disciplină şi imunităţi din data de 22 noiembrie 2016 au fost prezenţi deputaţii conform listei de prezenţă.

La şedinţa Comisiei pentru muncă şi protecţie socială din data de 14 martie 2017 şi-au înregistrat prezenţa 17 deputaţi din totalul de 21 membri. La dezbateri a participat ca invitat, în conformitate cu prevederile art.55 din Regulamentul Camerei Deputaţilor, republicat, doamna Georgeta Jugănaru, director în cadrul Ministerului Muncii şi Justiţiei Sociale.
Proiectul de lege a fost adoptat de Senat în şedinţa din 14 decembrie 2015.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma finalizării dezbaterilor, Comisiile propun Plenului Camerei Deputaţilor, cu majoritate de voturi (o abţinere), adoptarea proiectului de lege cu amendamente, redate în anexa care face parte integrantă din prezentul raport.

ANEXĂ 
Amendamente admise:

	Nr.  crt.
	Text adoptat de Senat
	Text propus de comisii
(autor amendament)
	Motivare

	1. 
	Titlul legii

Lege pentru completarea art.9 al Titlului XI din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente


	Titlul legii

Lege pentru completarea art.9 al 
Titlului XI - Renta viageră agricolă din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente

Autor: Comisia juridică, de disciplină şi imunităţi


	Pentru respectarea normelor de tehnică legislativă.

	2. 
	Art.I.- După alineatul (3) al articolului 9 al Titlului XI - Renta viageră agricolă din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.653 din 22 iulie 2005, cu modificările şi completările ulterioare, se introduce un nou alineat, alin.(4), cu următorul cuprins:

„(4) Rentier agricol este şi persoana aflată în situaţia prevăzută la alin.(3) şi a cărei pensie de invaliditate devine pensie pentru limită de vârstă, indiferent de vârsta de pensionare.”

	Nemodificat
	

	3. 
	Art.II. - Se anulează debitele, inclusiv obligaţiile fiscale accesorii acestora, constând în dobânzi şi penalităţi de întârziere, stabilite de organul fiscal competent prin decizie de impunere emisă şi comunicată contribuabilului, ca urmare a retragerii, la data emiterii deciziei de pensionare pentru limită de vârstă, a calităţii de rentier agricol, dobândită în temeiul prevederilor art.3 alin.(3) din Titlul XI din Legea nr.247/2005, cu modificările şi completările ulterioare.


	Art.II. - Se anulează debitele, inclusiv obligaţiile fiscale accesorii acestora, constând în dobânzi şi penalităţi de întârziere, stabilite de organul fiscal competent prin decizie de impunere emisă şi comunicată contribuabilului, ca urmare a retragerii, la data emiterii deciziei de pensionare pentru limită de vârstă, a calităţii de rentier agricol, dobândită în temeiul prevederilor art.3 alin.(3) din Titlul XI din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare.

Autor: Comisia juridică, de disciplină şi imunităţi


	Pentru respectarea normelor de tehnică legislativă.

	4. 
	Art.III.- În termen de 30 de zile de la data intrării în vigoare a prezentei legi, Ministerul Agriculturii şi Dezvoltării Rurale şi Ministerul Muncii, Familiei, Protecţiei Sociale şi Persoanelor Vârstnice vor aproba prin ordin comun normele metodologice de aplicare a acesteia.


	Art.III.- În termen de 30 de zile de la data intrării în vigoare a prezentei legi, Ministerul Agriculturii şi Dezvoltării Rurale şi Ministerul Muncii şi Justiţiei Sociale vor aproba prin ordin comun normele metodologice de aplicare a acesteia.

Autor: Comisia pentru muncă şi protecţie socială

	Pentru respectarea normelor de tehnică legislativă.

